EKSAMEN I 15023 SKATTERETT 1 – Høgskolen i BodøPRIVATE 

Dato:
22. august 2002 

Tid:
09.00-13.00

Hjelpemidler:
Norges lover, særtrykk av lover uten kommentarer, Jacob Jarøys eller Ole Gjems-Onstads skattelovsamling, Revisors Håndbok, kalkulator

Fagansvarlig:
Bjørn Espnes/Heidi Thommesen

Oppgavesettet består av 3 oppgaver.

Merknad:
Kandidaten skal henvise til aktuelle lovbestemmelser/forskrifter i forbindelse med de spørsmål som behandles. Presiser nødvendige forutsetninger.

Oppgave 1 (ca 2,0t)

Thorvald og Thea er gift, har 1 barn og bor i Bodø. Thorvald arbeider som snekker i et lokalt firma med oppdrag over hele Salten, mens Thea er sykepleier og har funnet ut at hun tjener best som sykepleier ved å tilby sin kunnskap til diverse sykehus i Nord-Norge.

Thorvald har i 2001 hatt 290.000 utbetalt i lønn inkl. overtid. I tillegg har han hatt kjøregodtgjørelse for bruk av egen bil for 15.000 km – til sammen utbetalt kr. 48.000. Thorvald har fått utbetalt diett etter statens satser på sine reiser. Thorvald ble 30 år i 2001 og i den forbindelse fikk han et gavekort pålydende kr 3.000 fra sin arbeidsgiver.

Thorvald har en BSU konto med saldo 31.12. på kr. 30.000 ekskl. renter, av dette har han satt inn 15.000 i 2001. Han har i
2001 påløpte renteinntekter på kr. 930. 

Thea var ansatt ved Nordland sykehuset første halvår 2001. For denne perioden fikk hun utbetalt lønn inkl. alle tillegg på kr. 120.000. Siste halvår har hun ikke hatt fast ansettelse men er leid inn som sykepleier ved diverse sykehus etter behov. Hun hadde fra denne virksomheten følgende regnskap:


Honorar fra diverse oppdrag

kr. 222.000


Diverse kontorutstyr



kr.   23.000


Reiseutgifter




kr.   12.300


Markedsføringskostnader


kr.     5.500

Resultat




kr.  181.200

Diverse kontorutstyr består av innkjøp av PC med tilbehør for kr. 17.000 og kontormøbler kjøpt brukt for kr. 3.000. Resten består av diverse kontormateriell for å ha et kontor hun kan benytte i forbindelse med virksomheten sin. Hun har et eget kontor hjemme som hun benytter til virksomheten, dette er ca 8 m2 av et hus totalt på ca 180 m2. Ligningsverdien på huset var 31.12.2001 kr. 260.000.

Thea har studielån på kr. 110.000. Det er påløpt renter på studielånet med 6.200 i 2001, mens hun har betalt kr. 5.000.

Thea og Thorvald bor i enebolig i Bodø sentrum. Denne er finansiert med et felles lån på kr 1 mill. hvor det i 2001 er påløpt kr. 80.000 i rentekostnader. Datteren på 5 år går i en privat barnehage og de har i 2001 betalt 38.000 i barnehageplass. 

Oppgave 1a:

Gjør rede for de ulike skatterettslige problemstillingene som fremgår av oppgaveteksten og beregn personinntekt og alminnelig inntekt for Thea og Thorvald for 2001. Beregn også hvor mye de skal betale i skatt for 2001.

Oppgave 1b:
Er honorar for sykepleiervirksomheten merverdiavgiftspliktig? 

Oppgave 2 (ca 1,5t):

AS Ting og Tang er en forretning i Bodø sentrum. Nils Nissen er daglig leder og arbeider full tid i butikken. Hans bror Hans Nissen er 100% eier og har gitt Nils hele ansvaret for driften av selskapet, Hans er markedsdirektør i et lokalt firma. Han sitter som styreleder i selskapet.

Regnskapstallene for de to siste år for AS Ting og Tang fremgår nedenfor. 


2001
2000

Varesalg
6.500.000
5.000.000

Varekost
4.000.000
3.000.000

Lønn og sosiale kostnader
650.000
620.000

Andre driftskostnader
85.000
83.000

Ordinære avskrivninger
 25.000
20.000

Tap på lån
25.000

Tap på aksjer
10.000


Finansinntekter
3.500
3.000

Finanskostnader
       31.000
30.000
Resultat før skatt
1.677.500
1.250.000


Lån på kr. 25.000 er tapsført i regnskapet for 2001. Lånet var gitt til en kompis av Hans Nissen som skulle starte en restaurant i byen for 3 år siden. Pengene skulle finansiere deler av aksjekapitalen og han hadde lovet å handle noe av det han trengte av glasstøy hos AS Ting og Tang. Virksomheten gikk konkurs i 2001. Det er ikke midler i konkursboet.

Tap på aksjer gjelder aksjer i et firma som har vært leverandør til AS Ting og Tang, som gikk konkurs i 2001. Aksjekapitalen i dette selskapet var på kr 100.000, fordelt på 100 aksjer. AS Ting og Tang har eid 10 av disse aksjene siden selskapet ble etablert i 1997, da det ble betalt pålydende kr. 10.000. Sum RISK i eiertiden var kr. 240 pr. aksje.

Bedriftens varelager er nedskrevet for ukurans med kr. 15.000 både i 2001 og 2000.

Driftsmidlene består av butikkinnredning, mv. Skattemessig saldo pr. 31.12.00 var kr. 83.000. I 2001 er det investert i nytt kassaapparat til kr. 25.000. Videre har de en varebil med saldo 31.12.00 på kr. 93.000. Det er ikke foretatt andre investeringer i 2001.  

I posten andre driftskostnader er det kostnadsført kr. 2.500 til serveringsutgifter i forbindelse med presentasjon av varer ovenfor restaurantnæringen i byen. Videre er det kostnadsført kr. 30.000 vedrørende avholdelse av generalforsamling. Dette gjelder reise og opphold for Hans og Nils til Mallorca hvor de har avholdt generalforsamling i leid møterom på hotellet. Det foreligger protokoll fra generalforsamlingen. Det er også kostnadsført kr. 1.500 for julegaver til de tre ansatte i butikken. 

Spørsmål 2a.
Fastsett alminnelig inntekt for AS Ting og Tang for 2001

Spørsmål 2b.
Blir AS Ting og Tang underlagt delingsreglene for 2001?  Begrunn svaret.

Oppgave 3 (0,5t)

Gjør kort rede for begrepet næringsvirksomhet i skattemessig forstand.

